Charlotte Appel

Charlotte Appel (født 1960) er en dansk historiker, dr.phil. mag.art. i historie fra Københavns Universitet. Hun har udgivet bøger samt artikler i tidsskrifter og antologier om kultur-, kirke-, bog- og uddannelseshistoriske emner.

I 2009 blev hendes bog Når det regner på præsten, som hun har skrevet sammen med Morten Fink-Jensen, nomineret til Årets historiske bog, der uddeles af Dansk Historisk Fællesråd. Hun blev sammen med Ning de Coninck Smith nomineret igen til samme pris i 2015 for det skolehistoriske storværk Dansk Skolehistorie bind 1-5, som de to har redigeret sammen, og de to redaktører blev derefter belønnet med prisen under "Historiske Dage 2016" i Øksnehallen i København.

Appel blev indvalgt i Videnskabernes Selskab i 2011.

Karriere 
Charlotte Appel havde studieophold ved universiteterne i Göttingen og Cambridge. Hun var kandidatstipendiat ved Københavns Universitet 1991-95 og blev i 1995 ansat som adjunkt på Roskilde Universitet, og i 2000 lektor samme sted i tidlig moderne dansk og europæisk historie. Siden 2015 har hun været ansat på Afdeling for Historie og Klassiske Studier på Aarhus Universitet.

Bogudgivelser 
 Læsning og bogmarked i 1600-tallets Danmark, bd. I-II, (Danish Humanist Text and Studies 23), København: Museum Tusculanums Forlag (2001)
 Når det regner på præsten. En kulturhistorie om sognepræster og sognefolk 1550-1750 (sammen med Morten Fink-Jensen) (2009)
 Dansk Skolehistorie, bind 1-5 - redaktør af samtlige 5 bind sammen med Ning de Coninck Smith - Aarhus Universitetsforlag, 2015

Udvalgte videnskabelige artikler 
 Bogmarkedets og læsningens historie ca. 1500-1700 i nyere europæisk forskning. En introduktion”, Fund og Forskning bd. 32, 1993, s. 185-234
 ‘Kunne læse udi Bøger Prent’. Om læsefærdighed og læsning i 1600-tallets landbosamfund, Bol og By, 1995:2, s.18-49
 ‘Når du sår dit korn i jorden, da betænk...’. En undersøgelse af sammenhængen mellem kristendom og dagligliv i landsbypræsten Christen Christensen Ferrings opbyggelsesbøger 1627-41", C. Bjørn & B. Fonnesbech-Wulff (red.): Mark og Menneske. Studier i Danmarks historie 1500-1800. Tilegnet Karl-Erik Frandsen, 2000, s. 233-50
 “Literacy in Seventeenth Century Denmark”, Pernille Hermann (ed.): Literacy in Medieval and Early Modern Scandinavian Culture (The Viking Collection vol. 16), Odense 2005, p. 323-46
 ”Når det almindelige bliver sjældent – om abc’en og andre skolebøger. When the commonplace becomes rare – on the abc and other textbooks”, Karen Skovgaard-Petersen (red.): Fra støv til guld. Brugsbøger og skillingstryk fra Det kongelige Bibliotek.From dust to gold – Handbooks and broadsheets from the Royal Library, København: Det kongelige bibliotek, 2006, p. 33-52 
 “Asking, Counting, and Memorizing. Strategies in religious writing and publishing for the common man in 17th century Denmark”, Alfred Messerli & Roger Chartier (eds.): Scripta volant, verba manent. Schriftkulturen in Europa zwischen 1500 und 1900, Basel: Schwabe Verlag, 2007, p. 191-214

Referencer

Eksterne henvisninger 
 Charlotte Appels hjemmeside på Roskilde Universitet  
 Charlotte Appels hjemmeside på Aarhus Universitet 

Historikere fra Danmark
Medlemmer af Videnskabernes Selskab
Ansatte ved Roskilde Universitet
Faglitterære forfattere fra Danmark
Dansksprogede forfattere fra Danmark
Alumni fra Københavns Universitet